proxectonos/corpus_dominio_legal_administrativo_tmp huggingface dataset:
CORRECCIÓN de erros.-Resolución do 22 de xullo de 2010 pola que se lle dá publicidade ao acordo do Consello de Dirección do Instituto Galego de Promoción Económica, que aproba as bases reguladoras das axudas do Instituto Galego de Promoción Económica aos proxectos de investimento empresarial, cofinanciadas polo Fondo Europeo de Desenvolvemento Rexional, no marco do Programa operativo Feder Galicia 2007-2013, e se procede á súa convocatoria en réxime de concorrencia non competitiva.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 30/08/2010

Advertido erro na referida resolución, publicada no DOG nº 155, do 13 de agosto de 2010, procede facer a seguinte corrección:
-Na páxina 14.709, no punto terceiro do Resolvo, onde di:
«Terceiro.-Créditos.
Os créditos dispoñibles para concesións nesta convocatoria aboaranse con cargo á seguinte aplicación orzamentaria e polos seguintes importes e coa seguinte distribución plurianual:
Ver referencia pdf "16600D003P084.PDF"
O director xeral do Igape poderá ampliar os créditos e modificar as partidas orzamentarias, logo da declaración de dispoñibilidade dos créditos nos termos referidos no artigo 30.2º do Decreto 11/2009, mediante resolución publicada para o efecto».
Debe dicir:
«Terceiro.-Créditos.
Os créditos dispoñibles para concesións nesta convocatoria aboaranse con cargo á seguinte aplicación orzamentaria e polos seguintes importes e coa seguinte distribución plurianual:
Ver referencia pdf "16600D003P084.PDF"
Os créditos dispoñibles para concesións dos expedientes dos procedementos IG100: Proxectos de investimento empresarial superior a 500.000 euros e IG101: Proxectos de servizos avanzados intensivos en emprego, presentados ao abeiro da Resolución do 12 de marzo de 2008 (DOG nº 55, do 18 de marzo), aos que se fai referencia no punto quinto do Resolvo, aboaranse con cargo á seguinte aplicación orzamentaria e polos seguintes importes e coa seguinte distribución plurianual:
Ver referencia pdf "16600D003P084.PDF"
O director xeral do Igape poderá ampliar os créditos e modificar as partidas orzamentarias, logo da declaración de dispoñibilidade dos créditos nos termos referidos no artigo 30.2º do Decreto 11/2009, mediante resolución publicada para o efecto».
RESOLUCIÓN do 14 de xuño de 2010 pola que nomea a María Jesús Grela Barreiro como xerente desta universidade.
UNIVERSIDADE DA CORUÑA — II. AUTORIDADES E PERSOAL — 08/07/2010

José María Barja Pérez, reitor magnífico da Universidade da Coruña, que actúa de conformidade co establecido no artigo 23 da Lei orgánica 6/2001, do 21 de decembro, de universidades, e 36.1º dos estatutos desta universidade, aprobados polo Decreto da Xunta de Galicia 101/2004, do 13 de maio (DOG do 26 de maio), tras o informe favorable do Consello Social da Universidade da Coruña de data 10 de xuño de 2010,
Resolvo:
Nomear a María Jesús Grela Barreiro como xerente da Universidade da Coruña, con efectos económicos e administrativos do día 15 de xuño de 2010.
A Coruña, 14 de xuño de 2010.
José María Barja Pérez
Reitor da Universidade da Coruña
RESOLUCIÓN do 30 de xuño de 2010 pola que se comunica a concesión de axuda a Domínguez Serantes, Froila, titular do expediente IG136.2009.1.368, relativo a unha axuda ao abeiro das bases reguladoras das axudas para a habilitación de liñas de financiamento subsidiado para microempresas, proxectos emprendedores e investimentos das pemes para a mellora competitiva na Comunidade Autónoma de Galicia-liña 1: microempresas.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 09/07/2010

Intentada a notificación persoal e devolta polo servizo de correos ao resultar imposible a súa práctica, de conformidade co establecido no artigo 59.4º da Lei 30/1992, do 26 de novembro, de réxime xurídico das administracións públicas e do procedemento administrativo común (LRX-PAC), pola presente resolución ponse en coñecemento de Domínguez Serantes, Froila, titular do expediente IG136.2009.1.368 que, con data do 29 de abril de 2010, o director xeral do Igape resolveu concederlle a axuda solicitada ao abeiro da Resolución do 22 de xullo de 2009 (DOG nº 148, do 30 de xullo), pola que se publican as bases reguladoras das axudas para a habilitación de liñas de financiamento subsidiado para microempresas, proxectos emprendedores e investimentos das pemes para a mellora competitiva na Comunidade Autónoma de Galicia-liña 1: microempresas.
Os actos obxecto do presente anuncio non se publican na súa integridade en virtude da cautela prevista no artigo 61 da LRX-PAC. A resolución de concesión esgota a vía administrativa e contra ela poderá interpoñer un recurso contencioso-administrativo ante os xulgados do contencioso- administrativo de Santiago de Compostela, no prazo de dous meses contados a partir do día seguinte ao da publicación desta resolución no Diario Oficial de Galicia. Non obstante, previamente poderá interpoñer recurso de reposición ante a Dirección Xeral do Igape, dentro dun mes contado a partir do día seguinte ao de publicación desta resolución. O expediente ponse de manifesto neste centro directivo, sito en Santiago de Compostela, complexo administrativo San Lázaro, s/n.
Santiago de Compostela, 30 de xuño de 2010.
Joaquín Varela de Limia de Cominges
Director xeral do Instituto Galego
de Promoción Económica
ORDE do 3 de agosto de 2010 pola que se autoriza o cambio de titularidade do centro privado Sagrado Corazón do concello de Lalín  (Pontevedra).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 23/08/2010

A representación da sociedade Colegio Sagrado Corazón do Deza, S.L. solicita o cambio de titularidade do centro privado Sagrado Corazón, do concello de Lalín (Pontevedra).
Mediante escritura pública notarial de compravenda, a entidade Colegio Sagrado Corazón do Deza, S.L. adquire a titularidade para todos os efectos do centro privado Sagrado Corazón de Lalín.
Logo de realizar os trámites que establece a normativa vixente, o Departamento Territorial da Consellería de Educación e Ordenación Universitaria de Pontevedra achega o expediente cos correspondentes informes de acordo co Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias e coa Orde do 20 de setembro de 1995 que o desenvolve.
Por isto, por proposta da Dirección Xeral de Centros e Recursos Humanos,
DISPOÑO:
Primeiro.-Autorizar o cambio de titularidade do centro privado Sagrado Corazón, do concello de Lalín, código 36004113, a favor de Colegio Sagrado Corazón do Deza, S.L., con todos os dereitos e obrigas adquiridas segundo consta na escritura outorgada ante o notario Manuel Martínez Rebollido o 30 de xuño de 2010.
Este cambio de titularidade non afectará o réxime de funcionamento do centro.
Segundo.-Inscribir esta modificación no Rexistro de Centros dependente desta consellería.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 3 de agosto de 2010.
Jesús Vázquez Abad
Conselleiro de Educación e Ordenación
Universitaria
RESOLUCIÓN do 22 de xullo de 2010 pola que se procede á publicación das subvencións concedidas en virtude da Orde do 8 de marzo de 2010 pola que se establecen as bases reguladoras das axudas destinadas a actividades de fomento da prevención de riscos laborais na Comunidade Autónoma de Galicia no exercicio de 2010.
CONSELLERÍA DE TRABALLO E BENESTAR — III. OUTRAS DISPOSICIÓNS — 23/08/2010

En cumprimento do disposto no artigo 15 da Lei 9/2007, do 13 de xuño, de subvencións de Galicia, e do artigo 7º da Orde do 8 de marzo 2010, pola que se establecen as bases reguladoras das axudas destinadas a actividades de fomento da prevención de riscos laborais na Comunidade Autónoma de Galicia no exercicio de 2010, procédese á publicación das subvencións concedidas en virtude da devandita orde para o ano 2010.
Obxecto da axuda: as axudas teñen como obxecto subvencionar as actividades de fomento da prevención de riscos laborais recollidas no punto 2 do artigo 3º da orde de referencia, que establece como actuacións subvencionables as seguintes:
-De formación, destinadas aos traballadores/as galegos/as.
-Estudos e traballos técnicos relacionados coa seguridade e saúde laboral.
-Realización de ferramentas prácticas para implantación de actuacións en seguridade e saúde laboral.
-De investigación e de prospección dirixidas á mellora da prevención de riscos laborais, así como estudos de condicións de traballo en sectores concretos de actividade económica.
-De difusión, sensibilización e intercambio de experiencias (conferencias, xornadas, seminarios e publicacións):
a) De difusión normativa e técnica, en relación coa Lei de prevención de riscos laborais e normativa de desenvolvemento.
b) De sensibilización empresarial para investimento específico en prevención de riscos laborais.
c) De intercambio de experiencias e boas prácticas en seguridade e saúde laboral.
Norma reguladora: Orde do 8 de marzo de 2010 pola que se establecen as bases reguladoras das axudas destinadas a actividades de fomento da prevención de riscos laborais na Comunidade Autónoma de Galicia no exercicio de 2010 (Diario Oficial de Galicia nº 56, do 24 de marzo de 2010).
Crédito orzamentario: 1.562.000  (un millón cincocentos sesenta e dous mil euros) recollido na aplicación orzamentaria 12.03.324B.481.1 (1.562.000 ) dos orzamentos xerais da Comunidade Autónoma de Galicia para o ano 2010.
Beneficiarios da subvención e importe desta: véxase anexo.
Santiago de Compostela, 22 de xullo de 2010.
P.D. (Disposición adicional segunda
da Orde 8-3-2010)
Odilo Martiñá Rodríguez
Director xeral de Relacións Laborais
Ver referencia pdf "16100D005P024.PDF"
RESOLUCIÓN do 30 de xuño de 2010 pola que se comunica a denegación de axuda á empresa Madeiras a Chan de Barcela, S.L., titular do expediente IG107.2008.1.69 relativo a unha axuda a proxectos empresariais de novos emprendedores.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 09/07/2010

Intentada a notificación persoal e devolta polo servizo de correos ao resultar imposible a súa práctica, de conformidade co establecido no artigo 59.4º da Lei 30/1992, do 26 de novembro, de réxime xurídico das administracións públicas e do procedemento administrativo común (LRX-PAC), pola presente resolución ponse en coñecemento da empresa Madeiras a Chan de Barcela, S.L.; titular do expediente IG107.2008.1.69, que con data do 15 de abril de 2010 o director xeral do Igape resolveu denegar a axuda solicitada ao abeiro da Resolución do 12 de marzo de 2008 (DOG nº 55, do 18 de marzo) e as súas posteriores modificacións, pola que se convocan as axudas do Igape a proxectos empresariais de novos emprendedores.
Os actos obxecto deste anuncio non se publican na súa integridade en virtude da cautela prevista no artigo 61 da LRX-PAC. A resolución de denegación esgota a vía administrativa e contra ela poderá interpoñer un recurso contencioso-administrativo ante os xulgados do contencioso-administrativo de Santiago de Compostela, no prazo de dous meses contados a partir do día seguinte ao da publicación desta resolución no Diario Oficial de Galicia. Non obstante, previamente poderá interpoñer recurso de reposición ante a Dirección Xeral do Igape, dentro do prazo dun mes contado a partir do día seguinte á publicación desta resolución. O expediente ponse de manifesto á entidade neste centro directivo sito en Santiago de Compostela, Complexo Administrativo San Lázaro, s/n.
Santiago de Compostela, 30 de xuño de 2010.
Joaquín Varela de Limia de Cominges
Director xeral do Instituto Galego
de Promoción Económica
RESOLUCIÓN do 30 de xuño de 2010 pola que se comunica a modificación das axudas concedidas ás empresas relacionadas no anexo, ao abeiro das bases reguladoras das axudas ao acceso e adecuación do financiamento das pemes.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 09/07/2010

Intentada a notificación persoal e devolta polo servizo de correos ao resultar imposible a súa práctica, de conformidade co establecido no artigo 59.4º da Lei 30/1992, do 26 de novembro, de réxime xurídico das administracións públicas e do procedemento administrativo común (LRX-PAC), por esta resolución ponse en coñecemento das empresas relacionadas no anexo que o director xeral do Igape resolveu modificar as axudas concedidas ao abeiro das bases reguladoras das axudas ao acceso e adecuación do financiamento das pemes, publicadas mediante Resolución do 4 de novembro de 2008 (DOG nº 215, do 5 de novembro).
Os actos obxecto deste anuncio non se publican na súa integridade en virtude da cautela prevista no artigo 61 da LRX-PAC. A resolución de modificación esgota a vía administrativa e contra ela poderá interpoñer potestativamente recurso de reposición ante o director xeral do Igape no prazo máximo dun mes desde o día seguinte ao da publicación desta resolución no Diario Oficial de Galicia, ou directamente recurso contencioso-administrativo, ante os xulgados do contencioso-administrativo de Santiago de Compostela, no prazo máximo de dous meses, desde o día seguinte ao da publicación desta resolución no Diario Oficial de Galicia. O expediente ponse de manifesto á entidade neste centro directivo sito en Santiago de Compostela, complexo administrativo San Lázaro, s/n.
Santiago de Compostela, 30 de xuño de 2010.
Joaquín Varela de Limia de Cominges
Director xeral do Instituto Galego
de Promoción Económica
Ver referencia pdf "13000D011P073.PDF"
RESOLUCIÓN do 30 de xuño de 2010 pola que se comunica a concesión de axuda aos beneficiarios relacionados no anexo, ao abeiro das bases reguladoras das axudas ao acceso e adecuación do financiamento das pemes.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 09/07/2010

Intentada a notificación persoal e devolta polo servizo de correos ao resultar imposible a súa práctica, de conformidade co establecido no artigo 59.4º da Lei 30/1992, do 26 de novembro, de réxime xurídico das administracións públicas e do procedemento administrativo común (LRX-PAC), por esta resolución ponse en coñecemento das empresas relacionadas no anexo que o director xeral do Igape resolveu concederlles subvencións ao abeiro das bases reguladoras das axudas ao acceso e adecuación do financiamento das pemes (Resolución do 4 de novembro de 2008; DOG nº 215, do 5 de novembro).
Os actos obxecto deste anuncio non se publican na súa integridade en virtude da cautela prevista no artigo 61 da LRX-PAC. Esta resolución esgota a vía administrativa e contra ela poderá interpoñer potestativamente recurso de reposición ante o director xeral do Igape no prazo máximo dun mes desde o día seguinte ao da publicación desta resolución no Diario Oficial de Galicia, ou directamente recurso contencioso-administrativo, ante os xulgados do contencioso-administrativo de Santiago de Compostela, no prazo máximo de dous meses, desde o día seguinte ao da publicación desta resolución no Diario Oficial de Galicia. O expediente ponse de manifesto á entidade neste centro directivo sito en Santiago de Compostela; complexo administrativo San Lázaro, s/n.
Santiago de Compostela, 30 de xuño de 2010.
Joaquín Varela de Limia de Cominges
Director xeral do Instituto Galego
de Promoción Económica
Ver referencia pdf "13000D011P073.PDF"
RESOLUCIÓN do 30 de xuño de 2010 pola que se comunica a concesión de axuda a San Martín Domínguez, Manuel, titular do expediente I1/09.0182.0588.N.064141, relativo a unha axuda ao abeiro das bases reguladoras das axudas para o apoio financeiro aos investimentos das pequenas e medianas empresas de Galicia financiados con fondos do Instituto de Crédito Oficial (ICO) ao abeiro das liñas ICO 2009.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 09/07/2010

Intentada a notificación persoal e devolta polo servizo de correos ao resultar imposible a súa práctica, de conformidade co establecido no artigo 59.4º da Lei 30/1992, do 26 de novembro, de réxime xurídico das administracións públicas e do procedemento administrativo común (LRX-PAC), pola presente resolución ponse en coñecemento de San Martín Domínguez, Manuel, titular do expediente I1/09.0182.0588.N.064141 que, con data do 12 de abril de 2010, o director xeral do Igape resolveu concederlle a axuda solicitada ao abeiro da Resolución do 7 de abril de 2009 (DOG nº 73, do 17 de abril), pola que se publican as bases reguladoras das axudas para o apoio financeiro aos investimentos das pequenas e medianas empresas de Galicia financiados con fondos do Instituto de Crédito Oficial (ICO) ao abeiro das liñas ICO 2009.
Os actos obxecto deste anuncio non se publican na súa integridade en virtude da cautela prevista no artigo 61 da LRX-PAC. A resolución de concesión esgota a vía administrativa e contra ela poderá interpoñer un recurso contencioso-administrativo ante os xulgados do contencioso-administrativo de Santiago de Compostela, no prazo de dous meses contados a partir do día seguinte ao da publicación desta resolución no Diario Oficial de Galicia. Non obstante, previamente poderá interpoñer recurso de reposición ante a Dirección Xeral do Igape, dentro dun mes contado a partir do día seguinte ao da publicación desta resolución. O expediente ponse de manifesto neste centro directivo, sito en Santiago de Compostela, complexo administrativo San Lázaro, s/n.
Santiago de Compostela, 30 de xuño de 2010.
Joaquín Varela de Limia de Cominges
Director xeral do Instituto Galego
de Promoción Económica
ORDE do 28 de xullo de 2010 pola que se autoriza a posta en funcionamento dun colexio de educación infantil e primaria no concello de Arteixo (A Coruña).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 23/08/2010

O Decreto 116/2010, do 8 de xullo, publicado no DOG número 135, do 16 de xullo, crea o colexio de educación infantil e primaria de Arteixo, por desagregación do CEIP Ponte dos Brozos da mesma localidade.
En consecuencia, de conformidade co artigo 1 do Decreto 332/2009, do 11 de xuño, polo que se establece a estrutura orgánica da Consellería de Educación e Ordenación Universitaria, por proposta da Dirección Xeral de Centros e Recursos Humanos,
DISPOÑO:
Primeiro.-Autorizar a posta en funcionamento do centro educativo do que a seguir se sinalan os seus datos:
Provincia: A Coruña.
Concello: Arteixo.
Localidade: Arteixo.
Enderezo: avenida Arsenio Iglesias s/n.
Centro: colexio de educación infantil e primaria de Arteixo.
Código de centro: 15032716.
Unidades: 9 de educación infantil e 18 de educación primaria.
Segundo.-Autorizar a Dirección Xeral de Centros e Recursos Humanos para adoptar as medidas necesarias para a execución desta orde.
Santiago de Compostela, 28 de xullo de 2010.
Jesús Vázquez Abad
Conselleiro de Educación e Ordenación Universitaria
RESOLUCIÓN do 30 de xuño de 2010 pola que se comunica a concesión de axuda á empresa Gestelvit, S.L., titular do expediente IG169.2009.1.777, relativo a unha axuda ao abeiro das bases reguladoras das axudas para a habilitación de liñas de financiamento de circulante subsidiado e avalado para autónomos e microempresas (Re-Solve).
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 09/07/2010

Intentada a notificación persoal e devolta polo servizo de correos ao resultar imposible a súa práctica, de conformidade co establecido no artigo 59.4º da Lei 30/1992, do 26 de novembro, de réxime xurídico das administracións públicas e do procedemento administrativo común (LRX-PAC), por esta resolución ponse en coñecemento da empresa Gestelvit, S.L., titular do expediente IG169.2009.1.777 que, con data do 12 de maio de 2010, o director xeral do Igape resolveu concederlle a axuda solicitada ao abeiro da Resolución do 25 de setembro de 2009 (DOG nº 191, do 29 de setembro), pola que se publican as bases reguladoras das axudas para a habilitación de liñas de financiamento de circulante subsidiado e avalado para autónomos e microempresas (Re-Solve).
Os actos obxecto deste anuncio non se publican na súa integridade en virtude da cautela prevista no artigo 61 da LRX-PAC. A resolución de concesión esgota a vía administrativa e contra ela poderá interpoñer un recurso contencioso-administrativo ante os xulgados do contencioso- administrativo de Santiago de Compostela, no prazo de dous meses contados a partir do día seguinte ao da publicación desta resolución no Diario Oficial de Galicia. Non obstante, previamente poderá interpoñer recurso de reposición ante a Dirección Xeral do Igape, dentro dun mes contado a partir do día seguinte ao da publicación desta resolución. O expediente ponse de manifesto neste centro directivo, sito en Santiago de Compostela, complexo administrativo San Lázaro, s/n.
Santiago de Compostela, 30 de xuño de 2010.
Joaquín Varela de Limia de Cominges
Director xeral do Instituto Galego
de Promoción Económica
ORDE do 20 de agosto de 2010 pola que se modifica a Orde do 7 de febreiro de 2008, pola que se fai pública a composición do Consello Social da Universidade de Vigo.
CONSELLERÍA DE EDUCACIÓN E ORDENACIÓN UNIVERSITARIA — II. AUTORIDADES E PERSOAL — 27/08/2010

Pola Orde do 7 de febreiro de 2008 (DOG nº 39, do 25 de febreiro), fíxose pública a composición do Consello Social da Universidade de Vigo.
Segundo a Lei 1/2003, do 9 de maio, dos consellos sociais do Sistema Universitario de Galicia, no artigo 10.1º letra b), os membros do Consello Social cesarán, entre outras causas, por renuncia. O parágrafo 2 do citado artigo 10 sinala que as vacantes deberá cubrilas a autoridade, entidade ou institución correspondente no prazo máximo de tres meses. De non comunicárselle o acordo de designación dentro do devandito prazo ao conselleiro competente en materia universitaria, o posto permanecerá vacante deica a finalización do correspondente mandato. En todo caso, o membro substituído entenderase nomeado polo período que reste do anterior mandato.
O artigo 7 da Lei 1/2003, do 9 de maio, dos consellos sociais do Sistema Universitario de Galicia, establece a composición dos consellos sociais.
Con data do 21 de xullo de 2010, o presidente do Consello Social da Universidade de Vigo comunica o nomeamento, por acordo do reitor do 18 de xuño de 2010, de María Inmaculada Valeije Álvarez como secretaria xeral da dita universidade en substitución de Esther María González Pillado.
Coa mesma data do 21 de xullo, o presidente do Consello Social da Universidade de Vigo comunica a designación de José Barreiro Somoza como representante da UGT Galicia en substitución, por renuncia, de Antonio Juste Iglesias e achega tamén a correspondente declaración de incompatibilidades establecida no artigo 12 e) da Lei da Lei 1/2003, do 9 de maio.
O artigo 7.4º desta lei establece que os acordos de designación de membros do consello social seranlle comunicados ao conselleiro competente en materia universitaria, quen procederá ao seu nomeamento mediante orde da súa consellería.
Por todo iso,
DISPOÑO:
Artigo 1º
Nomear a María Inmaculada Valeije Álvarez secretaria xeral da Universidade de Vigo, como membro nato do Consello Social desta universidade en substitución de Esther María González Pillado.
Artigo 2º
Nomear a José Barreiro Somoza como representante da Unión Xeral de Traballadores (UGT-Galicia), no Consello Social da Universidade de Vigo, en substitución de Antonio Juste Iglesias.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 20 de agosto de 2010.
Jesús Vázquez Abad
Conselleiro de Educación e Ordenación Universitaria
ORDE do 29 de xullo de 2010 pola que se designa o órgano estatístico sectorial da Presidencia da Xunta de Galicia.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — I. DISPOSICIÓNS XERAIS — 25/08/2010

O Decreto 24/2008, do 21 de febreiro, regula os órganos estatísticos sectoriais da Administración da Comunidade Autónoma de Galicia e o procedemento para a súa designación. No punto primeiro do seu artigo 2 establece que este órgano está integrado por unha ou varias unidades administrativas que se designarán por resolución da persoa titular do departamento no que se integra organicamente.
De conformidade co establecido nos artigos 1, 2, 3 e 7 do Decreto 24/2008, do 21 de febreiro,
DISPOÑO:
Primeiro.-Designar o órgano estatístico sectorial da Presidencia da Xunta de Galicia, que estará integrado pola unidade administrativa que se especifica a seguir:
Posto de traballo: vicesecretaría xeral, dependente da Secretaría Xeral da Presidencia.
Coordinador ou coordinadora: o funcionario ou funcionaria titular do posto de traballo que se designa.
Localización física: dependencias da Secretaría Xeral da Presidencia, edificio administrativo de San Caetano, Santiago de Compostela.
Segundo.-Para efectos do rexistro ao que se refire o artigo 3 do Decreto 24/2008, do 21 de febreiro, a Secretaría Xeral da Presidencia comunicaralle ao Instituto Galego de Estatística os datos relativos á identidade da persoa que, en cada momento, ocupe o posto de traballo que se identifica no punto primeiro, que se nomeará seguindo os procedementos de provisión establecidos na normativa vixente en materia de función pública.
Santiago de Compostela, 29 de xullo de 2010.
Alfonso Rueda Valenzuela
Conselleiro de Presidencia, Administracións Públicas e Xustiza
RESOLUCIÓN do 12 de agosto de 2010, da Secretaría Xeral da Igualdade, pola que se modifica a do 26 de marzo de 2010 pola que se regulan as bases e se convocan axudas periódicas de apoio a mulleres que sofren violencia de xénero.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 18/08/2010

No Diario Oficial de Galicia do 31 de marzo de 2010 publicouse a resolución do 26 de marzo de 2010, da Secretaría Xeral da Igualdade, pola que se regulan as bases e se convocan axudas periódicas de apoio a mulleres que sofren violencia de xénero.
No artigo 3 da antedita resolución establécese que o crédito asignado para atender as solicitudes que se aproben, que se imputan á aplicación orzamentaria 04.40.313D.480.0, ascende a 900.000 euros para o exercicio 2010 e que se reservan 630.000 euros do ano 2011 para o financiamento das axudas que, pola súa duración, xeren dereitos económicos das beneficiarias durante o exercicio seguinte. Este crédito, segundo o establecido no dito artigo, poderá ser ampliado cando a aumento veña derivado da súa previsión legal ou dalgún dos supostos previstos no artigo 30.2º do Decreto 11/2009, do 8 de xaneiro, polo que se aproba o Regulamento da Lei 9/2007, do 13 de xuño, de subvencións de Galicia.
A través dunha transferencia de crédito incrementouse a partida destinada a estas axudas co fin de atender a todas as mulleres vítimas de violencia de xénero que se atopen incluídas no ámbito de aplicación da convocatoria e que o soliciten, polo que cómpre acordar a ampliación da dotación orzamentaria prevista.
Por todo o exposto e no uso das facultades que teño atribuídas,
DISPOÑO
Artigo único.
Primeiro.-Amplíanse os créditos asignados nas bases reguladoras das axudas económicas de carácter periódico de apoio ás mulleres que sofren violencia de xénero na contía de 578.821 euros para o exercicio corrente, con cargo á partida orzamentaria 04.40.313D.480.0, quedando asignado un crédito de 1.478.821 euros para a anualidade 2010.
Segundo.-Esta modificación non afecta o prazo establecido na referida resolución para a presentación de solicitudes.
Disposición derradeira
Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 12 de agosto de 2010.
Marta González Vázquez
Secretaria xeral da Igualdade
RESOLUCIÓN do 13 de agosto de 2010, da Dirección Xeral de Conservación da Natureza, pola que se veda para o exercicio da pesca un tramo do río Mandeo nos concellos de Coirós e Paderne.
CONSELLERÍA DO MEDIO RURAL — III. OUTRAS DISPOSICIÓNS — 20/08/2010

Vista a solicitude formulada pola sociedade de pesca Río Mandeo, na cal se propón unha veda temporal debido á acumulación de salmóns nun tramo do río Mandeo en que a migración augas arriba se ve imposibilitada nas actuais condicións ambientais do río.
Visto o informe do Servizo Provincial de Conservación da Natureza da Coruña, no cal confirma a existencia dun importante número de salmóns reprodutores nun pequeno tramo do río Mandeo, augas abaixo da presa de Chelo, nos concellos de Coirós e Paderne, e se propón a veda do citado tramo.
Esta dirección xeral, de conformidade co disposto no artigo 48 do Regulamento de ordenación da pesca fluvial e dos ecosistemas acuáticos continentais (Decreto 130/1997, do 14 de maio),
RESOLVE:
Vedar para o exercicio da pesca o tramo do río Mandeo comprendido entre a presa de Chelo e a presa da Insua, situada aproximadamente 250 m augas abaixo, ambos os límites nos concellos de Coirós e Paderne.
A veda manterase ata o comezo da tempada hábil do ano 2011.
Santiago de Compostela, 13 de agosto de 2010.
P.D. (6-8-2010)
Emilio Rosa Solana
Subdirector xeral de Recursos Cinexéticos
e Piscícolas
SERVICIO GALEGO DE PROMOCIÓN DA IGUALDADE DO HOME
E DA MULLER
ORDE do 23 de xullo de 2010 pola que se autoriza o cambio de domicilio por traslado de instalacións no Centro Privado Nebrija, do concello da Coruña.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 20/08/2010

O Centro Privado Nebrija, do concello da Coruña, solicita autorización para o cambio de domicilio por traslado de instalacións da r/ Pérez Cepeda nº 23-25 á avenida Calvo Sotelo nº 31 do concello da Coruña.
Por resolución do 21 de maio de 2010 apróbase o proxecto presentado para o cambio de domicilio por traslado de instalacións. A unidade técnica do Departamento Territorial da Consellería de Educación e Ordenación Universitaria da Coruña informa que as obras se fixeron segundo o proxecto presentado e os planos modificados e que os espazos educativos son suficientes para as ensinanzas autorizadas.
Por isto, de conformidade co Decreto 133/1995, do 10 de maio, sobre autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, e demais normativa vixente.
Por proposta da Dirección Xeral de Centros e Recursos Humanos,
DISPOÑO:
Primeiro.-Autorizar o cambio de domicilio por traslado de instalacións do Centro Privado Nebrija, da r/ Pérez Cepeda nº 23-25 á avenida Calvo Sotelo nº 31 do concello da Coruña, quedando configurado o centro como se relaciona a continuación:
Denominación: Centro Privado Nebrija.
Código do centro: 15004356.
Domicilio: Avda. Calvo Sotelo nº 31.
Localidade: A Coruña.
Concello: A Coruña.
Provincia: A Coruña.
Titular: Nebrija Torre de Hércules, S.L.L.
Composición resultante:
Ciclo formativo de grao medio de farmacia e parafarmacia (20 alumnos/unidade).
Ciclo formativo de grao medio de coidados auxiliares de enfermería (30 alumnos/unidade).
Ciclo formativo de grao medio de xestión administrativa (30 alumnos/unidade).
Ciclo formativo de grao medio de comercio (30 alumnos/unidade).
Programa de cualificación profesional inicial de informática.
Programa de cualificación profesional inicial de servizos administrativos.
Segundo.-O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben, directamente, o recurso contencioso-administrativo no prazo de dous meses desde a mesma data, ante a sala do contencioso-administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 23 de xullo de 2010.
Jesús Vázquez Abad
Conselleiro de Educación e Ordenación Universitaria
ORDE do 16 de xullo de 2010 pola que se fixa o prezo de venda ao público da publicación: Radioterapia intraoperatoria en cáncer de mama y cáncer colorrectal.
CONSELLERÍA DE SANIDADE — III. OUTRAS DISPOSICIÓNS — 20/08/2010

A Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 51 sinala a obriga de que os prezos privados sexan fixados polas consellerías correspondentes, logo de informe favorable da Consellería de Facenda, e publicados no Diario Oficial de Galicia.
Para cumprir este mandato e despois de emitido informe favorable da Consellería de Facenda, esta consellería,
DISPÓN:
Artigo único
1. Queda aprobado o prezo de venda ao público da publicación editada pola Consellería de Sanidade e que se relaciona no anexo.
2. Este prezo entenderase, de ser o caso, con IVE incluído.
Santiago de Compostela, 16 de xullo de 2010.
Mª del Pilar Farjas Abadía
Conselleira de Sanidade
ANEXO
Radioterapia intraoperatoria en cáncer de mama y cáncer colorrectal: 6,05 euros.
RESOLUCIÓN do 9 de agosto de 2010 pola que se establecen as bases reguladoras para a concesión, en réxime de concorrencia competitiva, de axudas para a creación de banda deseñada galega durante o ano 2010.
CONSELLERÍA DE CULTURA E TURISMO — III. OUTRAS DISPOSICIÓNS — 27/08/2010

Vista a proposta da Dirección Xeral de Promoción e Difusión da Cultura, en relación coas axudas correspondentes ao artigo primeiro da Orde do 21 de decembro de 2009 (DOG nº 11, do 19 de xaneiro de 2010), pola que se convocan axudas á creación de banda deseñada galega durante o ano 2010, modificada pola Orde do 10 de marzo, e de acordo co establecido no artigo sexto da mesma,
RESOLVE:
Conceder as subvencións, polas contías que se indican, aos proxectos que se relacionan no anexo adxunto, que comeza polo proxecto Alleos de Idoia de Luxán Vázquez, e remata polo proxecto Destino Hërgüss de Manuel Pena Villar.
A suma total destas axudas ascende á contía de vinte e oito mil sesenta e tres euros con vinte e nove céntimos (28.063,29 ), con cargo á aplicación orzamentaria 11.04.432A.481.1 dos orzamentos xerais da Comunidade Autónoma de Galicia.
Santiago de Compostela, 9 de agosto de 2010.
Roberto Varela Fariña
Conselleiro de Cultura e Turismo
Ver referencia pdf "16500D002P004.PDF"
ORDE do 21 de xullo de 2010 pola que se crea e se integra na Rede de Bibliotecas de Galicia a Biblioteca Pública Municipal Xosé Neira Vilas, de Vigo.
CONSELLERÍA DE CULTURA E TURISMO — III. OUTRAS DISPOSICIÓNS — 25/08/2010

Vista a proposta do director xeral de Promoción e Difusión da Cultura, en conformidade co establecido no artigo 38 do Decreto 41/2001, do 1 de febreiro, de refundición da normativa en materia de bibliotecas,
RESOLVO:
Primeiro.-Crear e integrar na Rede de Bibliotecas de Galicia a Biblioteca Pública Municipal Xosé Neira Vilas, de Vigo.
Segundo.-A resolución favorable de integración estará condicionada á sinatura dun convenio onde se recolla a obriga por parte do centro bibliotecario de prestar un servizo público que deberá axustarse ao estipulado no Decreto 41/2001, do 1 de febreiro, e que poderá responder nos restantes termos ás especiais características de cada tipo de centros.
Terceiro.-O prazo de sinatura deste convenio non deberá ser superior aos tres meses. De non cumprirse este prazo deixarase sen efecto a posible resolución favorable e suporá o arquivo definitivo da solicitude.
Cuarto.-O posterior incumprimento do devandito convenio poderá ser motivo de exclusión temporal ou definitiva do centro bibliotecario de que se trate da Rede de Bibliotecas de Galicia.
Santiago de Compostela, 21 de xullo de 2010.
Roberto Varela Fariña
Conselleiro de Cultura e Turismo
ORDE do 13 de agosto de 2010 pola que se amplía a dotación orzamentaria para a concesión de axudas para a prevención e defensa contra os incendios forestais en montes veciñais en man común convocadas pola Orde do 7 de abril de 2010.
CONSELLERÍA DO MEDIO RURAL — III. OUTRAS DISPOSICIÓNS — 19/08/2010

Pola Orde do 7 de abril de 2010 establecéronse as bases reguladoras das subvencións para a prevención e defensa contra os incendios forestais en montes veciñais en man común (Diario Oficial de Galicia nº 67, do 12 de abril de 2010).
No artigo 15 da devandita orde, relativo ao financiamento, detállase nos puntos 1 e 2 a aplicación orzamentaria e o orzamento previsto para as dúas liñas de subvencións, mentres que no punto 3 se recolle a posibilidade de ampliar o crédito dispoñible.
Tendo en conta o elevado número de solicitudes de subvencións que se recibiron e a necesidade dun maior financiamento, cómpre ampliar a dotación orzamentaria consignada inicialmente, coa finalidade de poder amparar as solicitudes presentadas, sempre que cumpran co establecido na orde citada anteriormente.
Desta orde de axudas fíxose unha primeira ampliación orzamentaria por Orde do 16 de xullo de 2010 (DOG do 21 de xullo), por un importe de 660.000 .
En virtude do exposto, de conformidade co artigo 30.1º.3 do Estatuto de autonomía de Galicia, e no uso das facultades que me confire a Lei 1/1983, reguladora da Xunta e do seu presidente,
DISPOÑ O:
Artigo único.-
Primeiro.-Segundo o disposto no artigo 15.3º da Orde do 7 de abril de 2010 pola que se establecen as bases reguladoras para a concesión de subvencións para a prevención e defensa contra os incendios forestais en comunidades de montes veciñais en man común e se convocan para o ano 2010; a Consellería do Medio Rural, chegado o caso, poderá ampliar o crédito dispoñible para o financiamento desta orde, cando o aumento veña derivado de:
a) Unha xeración, ampliación ou incorporación de crédito.
b) A existencia de remanentes doutras convocatorias financiadas con cargo ao mesmo crédito ou a créditos incluídos no mesmo programa ou en programas do mesmo servizo.
c) No suposto previsto no artigo 25.3º do Decreto 11/2009, do 8 de xaneiro, polo que se aproba o Regulamento da Lei 9/2007, do 13 de xuño, de subvencións de Galicia.
O incremento do crédito queda condicionado á declaración de dispoñibilidade do crédito como consecuencia das circunstancias antes sinaladas e, se for o caso, logo de aprobación da modificación orzamentaria que proceda.
Segundo.-Amplíase a dotación orzamentaria da aplicación orzamentaria 13.05.551B.770.0 que se recolle na Orde desta consellería, do 7 de abril de 2010 (Diario Oficial de Galicia nº 67, do 12 de abril), pola que se convocan subvencións para a prevención e defensa contra os incendios forestais en montes veciñais en man común, nun total de 349.381,41 euros para a liña I: subvencións para o control selectivo de combustible.
Terceiro.-Esta modificación non afecta o prazo que se establece para a presentación de solicitudes de axuda na devandita Orde do 7 de abril de 2010.
Santiago de Compostela, 13 de agosto de 2010.
Samuel Jesús Juárez Casado
Conselleiro do Medio Rural
RESOLUCIÓN do 3 de agosto de 2010, do tribunal designado para cualificar as probas dirixidas á obtención e renovación do título de conselleiro de seguridade para o transporte de mercadorías perigosas, convocadas mediante Resolución do 30 de abril de 2010, da Dirección Xeral de Mobilidade (Diario Oficial de Galicia número 91, do 14 de maio), pola que se anuncia a exposición pública da relación definitiva de admitidos e excluídos e se determinan a data, o lugar e os horarios de realización dos correspondentes exercicios.
CONSELLERÍA DE MEDIO AMBIENTE, TERRITORIO E INFRAESTRUTURAS — III. OUTRAS DISPOSICIÓNS — 19/08/2010

En sesión do tribunal designado para cualificar as probas dirixidas á obtención e renovación do título de conselleiro de seguridade para o transporte de mercadorías perigosas, convocadas mediante Resolución do 30 de abril de 2010, da Dirección Xeral de Mobilidade (Diario Oficial de Galicia nº 91, do 14 de maio), acordouse, de conformidade co disposto na base sexta, punto 5 da mencionada resolución:
Primeiro.-Facer pública a relación definitiva de admitidos e excluídos para a realización das probas dirixidas á obtención e renovación do certificado CE de conselleiros de seguridade para o transporte de mercadorías perigosas por estrada e por ferrocarril e, así mesmo, proceder á exposición pública da referida lista definitiva na páxina web da Consellería de Medio Ambiente, Territorio e Infraestruturas e nos organismos mencionados no punto 2 da citada base sexta.
Segundo.-As correspondentes probas terán lugar o día 16 de outubro de 2010 no Pazo de Congresos; avenida San Lázaro, s/n de Santiago de Compostela.
Os ditos exercicios realizaranse nos horarios que a seguir se indican:
Ver referencia pdf "15900D002P005.PDF"
Terceiro.-Os aspirantes deberanse presentar 30 minutos antes do comezo de cada exercicio, para os efectos de facer a súa entrada no recinto en que se realizarán as probas; a seguir, procederase ao peche das portas e ao comezo dos exercicios nos horarios establecidos. Os participantes serán convocados para cada exercicio en chamamento único. A este respecto, será excluído da súa realización quen non compareza no momento de se efectuar o chamamento.
Cuarto.-Os interesados excluídos por non comparecer no momento do chamamento non terán dereito a que se lles devolvan os importes aboados en concepto de dereitos de exame.
Quinto.-Os aspirantes terán que se presentar ás probas provistos do orixinal do seu documento nacional de identidade. Non se lles permitirá o acceso ao recinto onde se realicen os exercicios a aqueles candidatos que se presenten carecendo da referida documentación.
Sexto.-Os interesados excluídos por carecer da documentación precisa para acceder ao recinto onde se celebren as probas non terán dereito a que se lles devolvan os importes aboados en concepto de dereitos de exame.
Sétimo.-Así mesmo, os participantes deberán ir provistos de bolígrafo e, para a realización do suposto práctico, de ADR ou RID e máquina calculadora sen memoria RAM para efectuar as operacións matemáticas que cumpran.
Santiago de Compostela, 3 de agosto de 2010.
Xosé Lluís Fernández Suárez
Presidente do tribunal cualificador
CORRECCIÓN de erros.-Orde do 26 de xullo de 2010 pola que se establecen as bases reguladoras para a concesión, en réxime de concorrencia competitiva, das subvencións aos/ás titulares de obradoiros artesanais para actuacións de fomento e desenvolvemento do sector artesanal galego, no ámbito da Comunidade Autónoma de Galicia, e se procede á súa convocatoria para o ano 2010. (Código de procedemento IN201G).
CONSELLERÍA DE ECONOMÍA E INDUSTRIA — III. OUTRAS DISPOSICIÓNS — 24/08/2010

Advertidos erros na devandita orde, publicada no Diario Oficial de Galicia número 152, do 10 de agosto de 2010, cómpre realizar as seguintes correccións:
Na páxina 14.489, columna dereita, artigo 2º.1, parágrafo 4º, onde di:
«A Coruña: 981 18 49 14, incoruña@xunta.es; Lugo: 982 29 49 38, majose.cortiña.darriba@xunta.es», debe dicir:
«A Coruña: 981 18 49 14, incoruna@xunta.es; Lugo: 982 29 49 38, majose.cortina.darriba@xunta.es».
Na páxina 14.490, columna dereita, artigo 4º.c), onde di:
«Os correos electrónicos: A Coruña: incoruña@xunta.es; Lugo: majose.cortiña.darriba@xunta.es», debe dicir:
«Os correos electrónicos: A Coruña: incoruna@xunta.es; Lugo: majose.cortina.darriba@xunta.es».
Na páxina 14.499, columna esquerda, artigo 17º, parágrafo 1º, onde di: «...tendo de prazo ata o 30 outubro de 2010, inclusive», debe dicir: «...tendo de prazo ata o 20 de novembro de 2010», inclusive.
RESOLUCIÓN do 19 de agosto de 2010, da Secretaría Xeral da Emigración, pola que se dá publicidade aos convenios de colaboración subscritos por esta secretaría xeral no segundo cuadrimestre.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 26/08/2010

O artigo 11.1º da Lei 4/2006, do 30 de xuño, de transparencia e boas prácticas na Administración pública galega (Diario Oficial de Galicia nº 136, do 14 de xuño), impón a cada consellería ou entidade da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para lle dar cumplimento a esa obriga,
DISPOÑO:
Artigo único.
Darlle publicidade á relación dos convenios subscritos pola Secretaría Xeral da Emigración nos meses de maio, xuño, xullo e agosto do ano 2010, que se incorpora como anexo a esta resolución.
Santiago de Compostela, 19 de agosto de 2010.
J. Santiago Camba Bouzas
Secretario xeral da Emigración
Ver referencia pdf "16400D001P004.PDF"
ORDE do 6 de agosto de 2010 pola que se amplía o prazo de solicitudes previsto na Orde do 22 de xuño de 2010 pola que se establecen as bases reguladoras das axudas para a moratoria dos préstamos vinculados coa mellora de explotacións e incorporación das persoas mozas á actividade agraria, e se convocan para o ano 2010.
CONSELLERÍA DO MEDIO RURAL — III. OUTRAS DISPOSICIÓNS — 19/08/2010

A Consellería do Medio Rural convocou para o ano 2010 axudas para a moratoria dos préstamos vinculados coa mellora de explotacións e incorporación das persoas mozas á actividade agraria mediante a Orde do 22 de xuño (Diario Oficial de Galicia nº 119, do 24 de xuño).
Nesa orde, no seu artigo 5.7º establécese que o prazo de presentación de solicitudes será de dous meses, contado desde o día seguinte ao da súa publicación no Diario Oficial de Galicia.
Dado que os convenios coas entidades financeiras, a que fai referencia o artigo 5.1º se asinaron durante o mes de xullo, cómpre ampliar o prazo máximo de presentación de solicitudes establecido na citada Orde do 22 de xuño.
Por todo o exposto, e de acordo co establecido no artigo 30.1º.3 do Estatuto de autonomía de Galicia e no uso das facultades que me confiren a Lei 9/2007, do 13 de xuño, de subvencións de Galicia, e a Lei 1/1983, reguladora da Xunta e da súa Presidencia,
DISPOÑO:
Artigo único.
Esta orde ten por obxecto modificar o punto 7º do artigo 5 da Orde do 22 de xuño de 2010 pola que se establecen as bases reguladoras das axudas para a moratoria dos préstamos vinculados coa mellora de explotacións e incorporación das persoas mozas á actividade agraria, e se convocan para o ano 2010, que quedaría redactado como segue:
«Artigo 5º.-Xestión das subvencións.
7. O prazo de presentación de solicitudes rematará o 15 de setembro deste ano».
Santiago de Compostela, 6 de agosto de 2010.
Samuel Jesús Juárez Casado
Conselleiro do Medio Rural